Emilie Autumn

Emilie Autumn Fritzges (født 22. september 1979 i Malibu) er en amerikansk musiker. For øyeblikket bor hun i Chicago.

Mange kjenner Autumn igjen for sin teatralske og noe spesielle klesstil, hovedsakelig inspirert av viktoriatiden. Autumn selv hevder at hun er en stor «historienerd».

I 2003 ble Autumn oppdaget av tidligere Hole-frontfigur Courtney Love, som fikk henne med seg til Frankrike for å jobbe med sitt debut soloalbum, America's Sweetheart. Etter dette ble Autumn med i Loves turnéband The Chelsea og opptrådte da sammen med Love på blant annet The Late Show with David Letterman.

Autumn slapp sitt første vokale soloalbum i 2003, kalt Enchant. Dette slapp hun med sitt eget plateselskap Traitor Records. Med dette albumet var det en oppgave eller gåte som skulle løses («The Enchant Puzzle»). Tidligere hadde hun allerede gitt ut et rent klassisk album kalt On a Day.... Dette inneholdt tre selvkomponerte stykker, i tillegg til Autumns egne innspillinger av utvalgte klassiske verker. 

I 2005 startet Autumn innspillingen av plata Opheliac, som skulle bli noe «hardere» enn hennes tidligere arbeid. Cd-en ble sluppet i 2006, tett etterfulgt av en dobbel-EP kalt Liar/Dead is the New Alive EP. Denne inneholdt remikser av sangen «Liar» og av sangen «Dead is the New Alive». Remixene ble gjort av blant annet Dope Stars Inc. og Brendon Small.  
I tillegg inneholdt EP-en fire til da ikke utgitte sanger – «Mad Girl», «In the Lake» og «Let it Die» – i tillegg til en sang bestående utelukkende av klipp fra William Shakespeares Hamlet – «Best Safety Lies in Fear».

På Liar/Dead is the New Alive EP var det også en forsmak av neste album – Laced/Unlaced.
Laced/Unlaced var et rent instrumentalt album. en re-release av Autumns tidligere utgitte instrumentale album On a Day... . 

Disk 1, Laced, var re-releasen, med finpuss og hele fem ekstra bonussanger. 
Disk 2, Unlaced, er et album i sjangeren "Violindustrial", og inneholder åtte sanger med elektrisk fiolin. Limited Edition-utgaven av Laced/Unlaced inneholdt også notene til sangen Unlaced, på disk 2 med samme navn. 

Selv kategoriserer Autumn sin musikk under sjangrene «violindustrial» og «victoriandustrial».

Andre Prosjekter 
The Jane Brooks Project

Autumn har i tillegg til sin solokarriere skrevet og spilt inn et album kalt The Jane Brooks Project, Volume 1, som hittil ikke er gitt ut. To sanger i høy kvalitet var lagt ut for gratis nedlasting på Autumns eget plateselskap Traitor Records' hjemmeside.
Autumn hevder at dette prosjektet er fullført, men står på pause fordi sangene må mikses først. 

SAW3 Original Soundtrack (German Release) 

Autumn hadde sangen «Organ Grinder» på Saw III-soundtracket, som er en hel sang med bare elektrisk fiolin. Dette soundtracket kom ut i 2007, og andre artister som blant annet Slayer hadde også sanger på CD1. CD2 inneholdt musikken fra selve filmen, skrevet av Charlie Clouser.

Metalocalypse

Autumn har spilt inn fiolin for dette Cartoon Network: Adult Swim-programmet to ganger. 
En gang ble hun ikke kreditert. Hun har spilt inn i episodene:
 Episode 3 – Happy Dethday (Ikke kreditert)
 Episode 10 – Fat Kid at the Dethharmonic (Kreditert)

Andre Prosjekter
 Convent
 Ravensong
 Crafters Coast to Coast
 The Asylum For Wayward Victorian Girls ( biografi)

Diskografi 
 On A Day... (1997)
 By The Sword (Charity Single) (2001)
 Chambermaid EP (2001)
 Across The Sky & Other Poems (Diktbok) (2001)
 Enchant (2003)
 Your Sugar Sits Untouched (CD/Diktbok) (2005)
 Opheliac EP (2006)
 Opheliac Deluxe Edition (2006)
 Liar/Dead Is The New Alive EP (2007)
 Opheliac JewelCase (2007)
 Laced/Unlaced (2007)
 A Bit O' This & That (2007)
 Enchant re-release (2007)

Referanser

Eksterne lenker 
 
 
 
 

Fiolinister fra USA
Sangere fra USA
Personer fra Malibu